CELEX: 32008R1141
Language: bg
Date: 2008-11-13 00:00:00
Title: Регламент (ЕО) № 1141/2008 на Комисията от 13 ноември 2008 година относно класирането на някои стоки в Комбинираната номенклатура

19.11.2008   
            
            
               BG
            
            
               Официален вестник на Европейския съюз
            
            
               L 308/9
            
         
      РЕГЛАМЕНТ (ЕО) № 1141/2008 НА КОМИСИЯТА
   
   от 13 ноември 2008 година
   относно класирането на някои стоки в Комбинираната номенклатура
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               Регламент (ЕИО) № 2658/87 определя общи правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея или която добавя допълнителни подраздели към нея и която е създадена със специфични разпоредби на Общността, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Уместно е да се предвиди, че обвързващата тарифна информация, издадена от митническите органи на държавите-членки във връзка с класирането на стоки в Комбинираната номенклатура, която обаче не е в съответствие с настоящия регламент, може да бъде ползвана от титуляра за срок от три месеца съгласно член 12, параграф 6 от Регламент (ЕИО) № 2913/92 на Съвета от 12 октомври 1992 година относно създаване на Митнически кодекс на Общността (2).
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата, поместена в приложението, се класират в Комбинираната номенклатура в кодовете по КН, посочени в колона 2 от същата таблица.
   Член 2
   Обвързващата тарифна информация, издадена от митническите органи на държавите-членки, която не е в съответствие с настоящия регламент, може да бъде ползвана за срок от три месеца съгласно член 12, параграф 6 от Регламент (ЕИО) № 2913/92.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 13 ноември 2008 година.
      
         
            За Комисията
         
         László KOVÁCS
         
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  ОВ L 302, 19.10.1992 г., стр. 1.
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Система за линейно преместване, включваща плъзгащ механизъм с два жлеба и правоъгълен корпус, съдържащ лагерни сачми.
                  Корпусът се мести по дължината на жлебовете в плъзгащия механизъм благодарение на лагерните сачми.
                  Системата за линейно преместване се използва с различни видове машини, например в оборудването за повдигане и преместване на стоки, металорежещите машини и възпроизвеждащите устройства за DVD.
               
               
                  8482 10 90
               
               
                  Класирането се определя от разпоредбите на Общите правила 1 и 6 за тълкуване на Комбинираната номенклатура, забележка 2, буква а) към раздел XVI и от описанието на кодове по КН 8482, 8482 10 и 8482 10 90.
                  Тъй като системата за линейно преместване се използва с различни видове машини, тя не може да се счита за част, предназначена само или главно за една определена машина по смисъла на забележка 2, буква б) към раздел XVI. Следователно се изключва класиране на системата в позиции 8431, 8466 или 8522, като част от машина.
                  Системата за линейно преместване се счита за плъзгащ механизъм с лагерни сачми без ограничаване на преместването от позиция 8482 (вж. също обяснителните бележки към Хармонизираната система за позиция 8482, буква А, параграф 3.)
                  Тъй като системата за линейно преместване е продукт, специфициран в позиция 8482, той следва да бъде класиран в тази позиция в съответствие със забележка 2, буква а) към раздел XVI.